OZNÁMENIE KOMISIE RADE Opatrenia nadväzujúce na rozhodnutie Rady 2011/xx/EÚ z 12. júla 2011, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (október 2011) ÚVOD V predkladanom štvrťročnom oznámení sa posudzujú opatrenia, ktoré Grécko uskutočňuje a plánuje v súlade s rozhodnutím Rady z 12. júla 2011. Opatrenia prijaté do konca júna 2011 boli posúdené v oznámení z 1. júla 2011.[1] Spolu so správou útvarov Komisie o plnení vyhotovenou v úzkej spolupráci s ECB[2] toto oznámenie zároveň prispieva k posúdeniu dodržiavania memoranda o hospodárskej a finančnej politike a memoranda o porozumení[3] v rámci dohody o úvere medzi Gréckom a členskými štátmi eurozóny. Uvedené posúdenie vychádza z kontrolnej inšpekcie vykonanej útvarmi Európskej komisie spolu so zástupcami MMF a ECB v rámci programu úpravy hospodárstva a štvrťročnej správy postúpenej gréckym ministerstvom financií 19. augusta 2011. ROZHODNUTIE RADY Z 12. JÚLA Na základe článku 126 ods. 9 a článku 136 ZFEÚ prijala Rada 12. júla 2011 rozhodnutie[4], ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu do roku 2014. Týmto rozhodnutím sa prepracovalo znenie rozhodnutia z mája 2010, ktoré bolo niekoľkokrát zmenené a doplnené. V rozhodnutí Rady sa od Grécka vyžadovalo prijať celý rad osobitných opatrení, aby celkový deficit verejnej správy nepresiahol tieto stropy: - 17 065 miliónov EUR (7,8 % HDP na základe najnovších prognóz) v roku 2011, - 14 916 miliónov EUR (7,0 % HDP) v roku 2012, - 11 399 miliónov EUR (5,3 % HDP) v roku 2013 a - 6 385 miliónov EUR (2,9 % HDP) v roku 2014.[5],[6] V rozhodnutí sa presnejšie uvádza, že v úsilí dodržať tieto stropy sa výnosy z privatizácie nezohľadňujú. V prepracovanom znení rozhodnutia sa tieto stropy deficitu verejnej správy nemenili. PLNENIE ROZPOčTU DO SEPTEMBRA 2011 Grécko sa v rámci programu úpravy hospodárstva zaviazalo plniť štvrťročné kritériá výkonnosti vzťahujúce sa na hotovostné saldo verejnej správy, štátne primárne výdavky a indikatívne kritériá týkajúce sa hromadenia nedoplatkov dodávateľom.[7] Výkonnostné kritériá stanovené na koniec júla boli splnené. Štátne primárne výdavky dosiahli výšku 33,5 mld. EUR oproti kritériu stanovenému na úroveň 34,7 mld. EUR. Primárne hotovostné saldo verejnej správy bolo na úrovni – 4,9 mld. EUR oproti kritériu na úrovni – 5,1 mld. EUR. Nepodarilo sa splniť indikatívne kritérium hromadenia nedoplatkov, keďže nedoplatky nahromadené ku koncu júla 2011 dosiahli objem 6,5 mld. EUR. Za obdobie do konca septembra zatiaľ nie sú úplné údaje. Dostupné údaje však naznačujú, že cieľ v oblasti primárneho hotovostného salda verejnej správy nebol splnený iba tesne. Kritérium je na úrovni – 5,0 mld. EUR. Indikatívny cieľ nehromadenia domácich nedoplatkov bol pravdepodobne tiež prekročený, keďže existujú náznaky, že sa nedoplatky zo strany štátu a verejných nemocníc neustále zvyšujú. Kritérium v oblasti štátnych primárnych výdavkov (44,5 mld. EUR) bolo splnené. Tabuľky 1A a 1B obsahujú podrobné informácie o plnení rozpočtu od januára do júla 2011 a takisto údaje o plnení štátneho rozpočtu za september 2011. Tabuľka 1A: Plnenie rozpočtu (január – júl 2011) 2010 | 2011 | Na hotovostnom základe (mil. EUR) | január − júl | % zmena január − júl | Celkové príjmy | 29 947 | 28 020 | – 6,4 % | Príjmy pred vrátením daní | 31 356 | 29 940 | – 4,5 % | Vrátenie daní | 2 688 | 3 113 | 15,8 % | Kapitálové príjmy | 1 276 | 1 173 | – 8,1 % | Výdavky NATO | 3 | 20 | Celkové výdavky | 42 396 | 43 588 | 2,8 % | Primárne výdavky | 28 784 | 30 173 | 4,8 % | Minulé dlhy nemocníc | 190 | 434 | Platby na vojenské účely a NATO | 228 | 118 | Vyžiadané záruky (mimo verejnej správy) | 80 | 25 | – 68,8 % | Úroky | 8 913 | 10 218 | 14,6 % | Kapitálové výdavky | 4 201 | 2 620 | – 37,6 % | Saldo štátneho rozpočtu | – 12 449 | – 15 568 | 25,1 % | Zmena v nedoplatkoch | – | 84 | Primárne výdavky štátu | 33 483 | 33 454 | – 0,1 % | Saldo verejných financií samospráv (*) | – | 622 | – | Saldo v oblasti sociálneho zabezpečenia (*) | – | – 101 | – | Iné | – | – 24 | – | (Upravené) saldo verejných financií | – | – 15 155 | – | (Upravené) primárne saldo verejných financií (**) | – | – 4 937 | – | Zdroj: Hlavný účtovný úrad, Ministerstvo financií Helénskej republiky a vlastné výpočty. (*) Na základe bankových štatistík Bank of Greece. (**) S výnimkou štátnych podnikov a väčšiny mimorozpočtových fondov. | Tabuľka 1B: Plnenie rozpočtu (január – september 2011) 2010 | 2011 | Na hotovostnom základe (mil. EUR) | január – september | % zmena január – september | Celkové príjmy | 37 855 | 36 856 | – 2,6 % | Príjmy pred vrátením daní | 39 758 | 38 898 | – 2,2 % | Vrátenie daní | 3 259 | 3 942 | 21,0 % | Kapitálové príjmy | 1 348 | 1 877 | 39,2 % | Výdavky NATO | 8 | 23 | Celkové výdavky | 54 506 | 56 020 | 2,8 % | Primárne výdavky | 36 757 | 37 807 | 2,9 % | Minulé dlhy nemocníc | 300 | 434 | Platby na vojenské účely a NATO | 255 | 182 | Vyžiadané záruky (mimo verejnej správy) | 104 | 32 | – 69,2 % | Úroky | 11 652 | 14 033 | 20,4 % | Kapitálové výdavky | 5 438 | 3 532 | – 35,0 % | Saldo štátneho rozpočtu | – 16 651 | – 19 164 | 15,1 % | Primárne výdavky štátu | 42 854 | 41 987 | – 2,0 % | Zdroj: Hlavný účtovný úrad, Ministerstvo financií Helénskej republiky a vlastné výpočty. | 4. VYHLIADKY V CELOM ROKU 2011 A NA OBDOBIE ROKOV 2012 – 2014 VLÁDA PLÁNUJE V RÁMCI STREDNODOBEJ FIšKÁLNEJ STRATÉGIE (MTFS) PRIJATEJ V JÚNI DODATOčNÉ OPATRENIA NA ZNÍžENIE DEFICITU V OBJEME TAKMER 3 % HDP v roku 2011 popri opatreniach v objeme skoro 3 % HDP, ktoré sú už súčasťou rozpočtu na rok 2011. V dôsledku prognóz, z ktorých vyplynulo, že by mohlo dôjsť k výraznému nesplneniu cieľa, a to najmä z dôvodu výrazného výpadku plánovaných príjmov, ale aj prekročenia rozpočtových stropov v prípade niektorých kategórií výdavkov, sa potvrdilo, že sú potrebné dodatočné opatrenia. Hoci v júni boli tieto opatrenia považované za dostačujúce na to, aby sa zaistilo dosiahnutie cieľového deficitu v roku 2011, prognózy Komisie, MMF a ECB vypracované v rámci piatej hodnotiacej misie programu úpravy hospodárstva opäť odhalili veľkú medzeru v deficite na rok 2011. Z prognóz takisto vyplýva, že v období rokov 2012 – 2014 budú veľké medzery. Za opätovným otvorením takejto medzery bolo niekoľko ukazovateľov. Prepad hospodárstva bude hlbší, ako uvádzala prognóza v júni. Súčasný odhad útvarov Komisie na rok 2011 je 5,5 % zníženie reálneho HDP v porovnaní s 3,8 % znížením v predchádzajúcom hodnotení. Teraz sa očakáva, že oproti skorším prognózam, ktoré hovorili o miernom pozitívnom raste, sa bude hospodárstvo v roku 2012 ďalej prepadávať. Okrem toho sa niektoré opatrenia, ktoré boli predtým dohodnuté v rámci MTFS, nevykonali alebo oneskorenia pri ich vykonávaní spôsobili revíziu očakávaných výnosov v rokoch 2011 a 2012 smerom nadol. V tabuľke 2 sú zhrnuté viaceré opatrenia prijaté alebo oznámené Gréckom s cieľom dodržať deficitné stropy. V tabuľke 3 sú uvedené nedostatky pri vykonávaní podľa jednotlivých oblastí v rokoch 2011 a 2012 ako výsledok monitorovania, ktoré sa uskutočnilo počas uvedenej misie. [pic] Tabuľka 3: Monitorovanie vykonávania – efektívne výnosy opatrení dohodnutých v júni 2011 [pic] (*) Pomery k HDP v tomto stĺpci sú vypočítané na základe najnovších údajov o HDP. Zdroj: útvary Komisie Vzhľadom na tieto prepady a blížiaci sa koniec roka už dosiahnutie fiškálneho cieľa na rok 2011 nie je reálne. Vláda sa však zaviazala prijať opatrenia, ktoré udržia deficit v roku 2011 v rozmedzí 0,7 % až 1,5 % HDP nad stanoveným cieľom. Na rok 2012 sa fiškálne prepady upravia tak, aby sa dosiahol stanovený cieľ. S cieľom minimalizovať akékoľvek prekročenie deficitného stropu na úrovni 17 065 mil. EUR v roku 2011 a znížiť deficit v roku 2012 pod úroveň 14 916 mil. EUR sa grécka vláda pred vyplatením šiestej tranže konkrétne zaviazala prijať a uskutočniť tieto opatrenia: – zníženie počtu prípadov oslobodenia od dane, a to najmä nezdaniteľných základov príjmov fyzických osôb, s cieľom zvýšiť v roku 2012 výnosy aspoň o 2 831 mil. EUR, – zavedenie trvalej dane z nehnuteľnosti, ktorej výber sa uskutočňuje na faktúrach za spotrebu elektrickej energie, s cieľom vybrať v roku 2011 aspoň 1 667 mil. EUR a zvýšiť výnosy z jej výberu v nasledujúcich rokoch, – okamžité uplatňovanie revidovanej mzdovej tabuľky zamestnancov verejnej správy, ktoré v roku 2011 prispeje k zníženiu výdavkov aspoň o 101 mil. EUR a ktoré bude sprevádzané presunom aspoň 552 mil. EUR do roku 2012 popri úsporách stanovených v MTFS (strednodobej fiškálnej stratégii do roku 2015 prijatej v júni 2011). Táto reforma by sa mala týkať všetkých zamestnancov verejnej správy s výnimkou tých, v prípade ktorých sa uplatňujú osobitné mzdové schémy (vojsko a polícia, sudcovia a politickí zamestnanci, zamestnanci univerzít a lekári). V týchto čistých úsporách sa zohľadňuje vplyv tohto opatrenia na daň z príjmu a odvody sociálneho zabezpečenia, ako aj na prémie vyplácané osobitným kategóriám zamestnancov, – zníženie hlavných a doplnkových dôchodkov, ako aj jednorazových súm vyplácaných k dôchodkom, s cieľom dosiahnuť úspory v roku 2011 aspoň v objeme 219 mil. EUR s presunom 446 mil. EUR do roka 2012 na doplnenie k úsporám predtým stanoveným v MTFS, – výdavky environmentálneho fondu, ktorý je financovaný z pokút za nepovolené stavby a riešenie prípadov porušenia právnych predpisov, sú ohraničené s cieľom dosiahnuť v roku 2012 úspory v objeme 360 mil. EUR. Okrem toho vláda takisto prijíma a vykonáva tieto opatrenia, ktoré sú súčasťou MTFS: – ministerské rozhodnutia alebo obežníky týkajúce sa opatrení v oblasti spotrebnej dane zo zemného plynu, daní z výhrevného oleja a motorových vozidiel stanovených v MTFS, – ministerské rozhodnutia, ktorých cieľom je jednotne upraviť zdravotné dávky aj pre fondy sociálneho zabezpečenia, a zvýšiť hlavné a doplnkové príspevky dôchodkového zabezpečenia pre príjemcov ETAA, – právne predpisy upravujúce výber tzv. príplatku solidarity formou zrážky, – ministerské rozhodnutia, ktorých cieľom je zefektívniť rezervné pracovné sily, rozšíriť túto schému na všetkých zamestnancov verejnej správy a na ich základe vydávať oznámenia zamestnancom o ich preradení do rezervy pracovných síl, – ministerské rozhodnutia o začatí uzatvárania subjektov, ich fúzii alebo výraznom znížení počtu ich zamestnancov. Týka sa to týchto subjektov: KED, ETA, ODDY, Národného inštitútu mládeže, EOMEX, IGME, OSK, DEPANOM, THEMIS, ETHYAGE a ERT, – ministerské rozhodnutie, v ktorom sa stanovujú kritériá zdravotného postihnutia, ktoré sú v súlade s dosiahnutím cieľov MTFS v oblasti úspor, – prijatie pozitívneho zoznamu liekov, ktorý stanoví ceny účtované fondom sociálneho zabezpečenia. 6. NAPREDOVANIE šTRUKTURÁLNYCH REFORIEM V oblasti štrukturálnych fiškálnych reforiem sa dosiahol pokrok, aj keď v niektorých prípadoch pomalšie, než sa plánovalo. Reformy v oblasti daňovej správy nadobúdajú dynamiku v podobe niekoľkých opatrení. Opatrenia doteraz prijaté na úrovni vlády sa týkajú hlavne právnych predpisov na zefektívnenie daňovej správy a kontrol, zavedenia účinného projektového riadenia a vykonávania stratégie boja proti daňovým únikom s cieľom obnoviť daňovú disciplínu a zlepšiť jej dodržiavanie. Reformy rozpočtových inštitúcii pokračujú reorganizáciou hlavného účtovného úradu. Pokrok sa dosiahol aj pri zaisťovaní včasného poskytovania fiškálnych údajov, hoci ich kvalitu a rozsah treba ďalej zlepšovať. Ďalej sa musí zlepšiť fiškálne riadenie na výdavkovej strane rozpočtu, najmä v súvislosti so zoznamom záväzkov na každom ministerstve a v iných ako štátnych subjektoch. Hoci je uverejňovanie údajov o nedoplatkoch pevnou súčasťou fiškálnych štatistík v Grécku, treba zlepšiť aktuálnosť údajov. 7. PRIVATIZÁCIA Pokiaľ ide o uskutočňovanie plánu privatizácie, boli podniknuté dôležité kroky vytvorením profesionálne riadeného privatizačného fondu. V dôsledku meškaní pri príprave aktív na privatizáciu a vzhľadom na do určitej miery zhoršené podmienky na trhoch budú však výnosy z privatizácie v roku 2011 nižšie, ako sa očakávalo. Vláda sa aj naďalej drží záväzku dosiahnuť cieľové výnosy v objeme 35 mld. EUR do konca roka 2014 a 50 mld. EUR do konca roka 2015. Dodržiavanie plánov fiškálnej konsolidácie a privatizácie prispeje k udržaniu pomeru verejného dlhu k HDP. Aj keď Grécko bude musieť vytrvať v presadzovaní fiškálnych úsporných opatrení a znižovanie pomeru dlhu sa pretiahne na dlhé roky, pohyb v pomere dlhu k HDP by mal prispieť k zlepšeniu dôvery trhu ku gréckej ekonomike. Tabuľka 4: Plán privatizácie: doteraz uskutočnené transakcie Aktíva | Dátum transakcie | Predaný podiel | Zvyšné podiely vo vlastníctve gréckej vlády | Vyzbieraná suma (mil. EUR) | Má sa vyzbierať (mil. EUR) | OTE | júl 2011 | 10 % | 4 % | 392 | -- | OPAP 1 (predĺženie licencie na roky 2020 – 2030) | október 2011 | - | - | 0 | 375 (do konca novembra) + 5 percent z hrubých príjmov z hazardných hier počas predĺženia (súčasná hodnota sa odhaduje na 86 mil. EUR) | OPAP 2 (predaj nových licencií subjektom VLT) | október 2011 | - | - | 0 | 474 (do konca novembra) + 86 (do 4. štvrťroka 2013) | Tabuľka 5: Plánované príjmy z privatizácie Do konca roka: | Príjmy z privatizácie | (mil. EUR) | 2011 4. štvrťrok | 1 700 | 2012 1. štvrťrok | 5 000 | 2. štvrťrok | 7 000 | 3. štvrťrok | 9 000 | 4. štvrťrok | 11 000 | 2013 1. štvrťrok | 15 000 | 2. štvrťrok | 17 000 | 3. štvrťrok | 18 000 | 4. štvrťrok | 20 000 | 2014 | 35 000 | 2015 | 50 000 | Poznámka: Reprivatizácia bankových podielov, ktoré môžu štát alebo HFSF získať v rámci rekapitalizácie, nie sú zahrnuté do plánovaných príjmov z privatizácie. | 8. ZÁVERY Strop deficitu verejných financií (na základe ESA95) na rok 2011 stanovený rozhodnutím Rady sa pravdepodobne nedosiahne. Pokiaľ ide o rok 2012, vláda pripravila predbežný rozpočet so zámerom dodržať cieľ stanovený v rozhodnutí Rady a prijala opatrenia, ktoré zaistia ďalšie znižovanie deficitu v nasledujúcich rokoch. Aj napriek nedodržaniu fiškálneho cieľa v roku 2011 Grécko prijíma potrebné opatrenia na realizovanie požadovaných politík, aby zostalo na nastúpenej ceste a odstránilo nadmerný deficit do roku 2014, ako sa požaduje v rozhodnutí Rady. PRÍLOHA I: OPATRENIA, KTORÉ PODĽA ROZHODNUTIA RADY MAJÚ BYŤ PRIJATÉ DO KONCA SEPTEMBRA 2011 Opatrenia (požadované podľa článku 2 ods. 5 rozhodnutia Rady) | Súčasný stav opatrenia | „Grécko prijme najneskôr do konca júla 2011 tieto opatrenia: | a) parlamentu predloží zjednodušenú a jednotnú mzdovú tabuľku pre verejný sektor, ktorá sa bude uplatňovať v štátnom sektore, miestnych orgánoch a iných agentúrach, ktorá sa bude postupne zavádzať počas troch rokov a ktorou sa zaistí, že v platoch sa bude odzrkadľovať produktivita a úlohy; | Splnené s oneskorením. Návrh zákona o jednotnej mzdovej tabuľke bol do parlamentu predložený začiatkom októbra. | b) strednodobý plán zamestnancov na obdobie do roku 2015 v súlade s pravidlom prijatia 1 nového zamestnanca za 5 odchádzajúcich (1 za 10 v roku 2011). Plán musí zahŕňať prísnejšie pravidlá pre dočasných zamestnancov, zrušenie voľných pracovných miest a vyčlenenie kvalifikovaných pracovníkov na prioritné oblasti a musí sa v ňom zohľadňovať predĺženie pracovného času vo verejnom sektore; | Nesplnené. Pravidlo prijatia 1 zamestnanca za 5 odchádzajúcich (1 zamestnanec za 10 odchádzajúcich v roku 2011) je oficiálnou politikou vlády a bolo upravené zákonom. Plány zamestnancov, ktoré by mali prispieť k príprave prerozdelenia zamestnancov, však doteraz neboli vypracované. Vzhľadom na počet odchádzajúcich zamestnancov v roku 2010 (53 336) by pravidlo 1 za 10 počas celého roka 2011 umožnilo nábor 5 333 nových zamestnancov. Počet prijatých pracovníkov v prvom a druhom štvrťroku 2011 sa však odhaduje na 10 862. | c) podrobný akčný plán s časovým harmonogramom dokončenia a zavedenia zjednodušeného systému odmeňovania v súlade so mzdami vo verejnom sektore, pričom sa má dosiahnuť zníženie celkových mzdových nákladov. Tento plán musí vychádzať z výsledkov správy, ktorú uverejnilo ministerstvo financií a jednotný platobný orgán. Právne predpisy týkajúce sa zjednodušeného systému odmeňovania sa budú postupne zavádzať počas troch rokov. Mzdy zamestnancov štátnych podnikov musia byť v súlade s novou mzdovou tabuľkou pre verejný sektor; | Čiastočne splnené s určitým oneskorením. Návrh zákona o zjednodušenom systéme odmeňovania bol predložený do parlamentu začiatkom októbra a očakáva sa, že bude čoskoro prijatý. | d) posilnenie inšpektorátu práce, ktorý bude plne obsadený kvalifikovanými zamestnancami a ktorý musí mať stanovené kvantitatívne ciele týkajúce sa počtu kontrol, ktoré sa majú vykonať; | Nesplnené. Ekonomická pilotná štúdia nebola doteraz pripravená. | e) zákon, ktorým sa prehodnotia hlavné parametre dôchodkového systému, aby sa výdavky verejného sektora na dôchodky v priebehu rokov 2009 – 2060 obmedzili na menej ako 2,5 % HDP, ak z dlhodobých prognóz vyplýva, že očakávané zvýšenie výdavkov na dôchodky financovaných z verejných zdrojov presiahne túto sumu. Národný orgán pre poistno-matematické prognózy (NAA) musí v rámci prijatej reformy aj naďalej predkladať dlhodobé prognózy výdavkov na dôchodky, a to až do roku 2060. Prognózy musia obsahovať hlavné dodatkové (podporné) programy (ETEAM, TEADY, MTPY) založené na komplexnom súbore údajov, ktoré zhromaždí a spracuje NAA; | Vykonávanie prebieha. NAA vypracúva dlhodobé prognózy v prípade hlavných a doplnkových dôchodkov. Poistno-matematické štúdie pre všetky doplnkové dôchodky a dôchodkové prognózy pre hlavné a doplnkové dôchodkové fondy budú AWG predložené do 25. októbra 2011 na účely odborného partnerského preskúmania v novembri. | f) revíziu zoznamu namáhavých a fyzicky náročných povolaní s cieľom znížiť ich podiel najviac na 10 % zamestnanosti; nový zoznam ťažkých a nebezpečných povolaní bude platiť s účinnosťou od 1. augusta 2011 pre všetkých súčasných a budúcich zamestnancov; | Prebieha s určitým oneskorením. Výbor uskutočnil analýzu kritérií, ktoré ostatné krajiny EÚ uplatňujú na klasifikáciu povolaní ako rizikových a preskúmal aktuálny zoznam uplatňovaný v Grécku, pričom navrhuje, aby boli zo zoznamu niektoré povolania vypustené. Prvá časť nového zoznamu bude uverejnená do októbra 2011. Príslušné orgány uviedli, že zoznam rizikových povolaní sa bude vzťahovať na menej ako 9 % zamestnanosti. | h) právne predpisy s cieľom ustanoviť jednotný orgán verejného obstarávania (SPPA), jeho mandát, ciele, kompetencie a právomoci, ako aj časový plán na nadobudnutie účinnosti v súlade s akčným plánom; | Splnené. Parlament 6. septembra prijal zákon č. 4013/2011, ktorým sa ustanovuje ústredný orgán pre verejné obstarávanie a ktorý bol v Úradnom vestníku Helénskej republiky č. 204 uverejnený 15. 9. 2011. | h) dodatočné opatrenia na podporu používania generických liekov prostredníctvom povinného elektronického predpisovania podľa aktívnej látky a lacnejších generických liekov, ak sú k dispozícii; priraďovania nižšej miery rozdelenia nákladov na generické lieky, ktoré majú v porovnaní s referenčnou cenou značne nižšiu cenu (menej ako 60 percent referenčnej ceny) na základe skúseností iných členských štátov EÚ; stanovenia maximálnej ceny generických liekov na 60 percent ceny patentovaných liekov s podobnou účinnou látkou; | Zatiaľ sa nerealizovalo, hoci ceny generických liekov sú teraz na úrovni 63 % cien originálnych liekov a nová politika stanovuje cenu originálnych nepatentovaných liekov na 75 % ceny patentovaných liekov. | i) uverejnenie súpisu štátnych aktív vrátane podielov v kótovaných a nekótovaných podnikoch a komerčne rentabilných nehnuteľnostiach a pozemkoch. Zriadi sa generálny sekretariát pre vývoj v oblasti nehnuteľností s cieľom zlepšiť správu nehnuteľného majetku, oslobodiť ho od akéhokoľvek bremena a pripraviť ho na privatizáciu; | Čiastočne splnené. V súčasnosti sa vypracúva súpis aktív vo vlastníctve štátu. Sekretariát bol zákonným spôsobom zriadený, ale doteraz nebol doručený žiadny referenčný rámec operačnej úlohy tohto nového orgánu. Je potrebné podrobne stanoviť jeho presnú úlohu. | j) strednodobú fiškálnu stratégiu (ďalej len „MTFS“) do roku 2015, ako sa uvádza v prílohe I k tomuto rozhodnutiu a príslušných vykonávacích predpisoch. V rámci MTFS sa vypracujú opatrenia na trvalú fiškálnu konsolidáciu, vďaka ktorým sa zabezpečí, aby sa v období rokov 2011 – 2015 neprekročil strop deficitu stanovený v rozhodnutí Rady a aby sa zaistilo udržateľné znižovanie pomeru dlhu k HDP; | Čiastočne splnené. | k) privatizáciu aktív v hodnote aspoň 390 miliónov EUR; prijatie programu privatizácie s cieľom vybrať aspoň 15 miliárd EUR do konca roka 2012, 22 miliárd EUR do konca roka 2013, 35 miliárd EUR do konca roka 2014 a aspoň 50 miliárd EUR do konca roka 2015; výnosy z privatizácie aktív (nehnuteľností, koncesií a finančných aktív) sa použijú na vyplatenie dlhu a neznížia fiškálne konsolidačné úsilie o dodržanie deficitných stropov uvedených v článku 1 ods. 2; | Nesplnené. Predajom 10 % podielu kapitálu telekomunikačnej spoločnosti OTE sa dosiahol cieľ, pokiaľ ide o výber príjmov z privatizácie do konca júla. Nebolo však splnené výkonnostné kritérium stanovené na koniec septembra a prognózy naznačujú, že cieľ stanovený pre koniec decembra 2011 (5 mld. EUR) sa takisto nedosiahne. | l) zriadenie privatizačného fondu riadiaceho sa zásadami riadnej správy s cieľom urýchliť proces privatizácie a zaručiť jeho nezvrátiteľnosť a profesionálne riadenie; fond nadobudne zákonné vlastníctvo aktív určených do privatizácie. Fond nemôže svoje aktíva dať do zálohu spôsobom, ktorý by maril jeho účel, t. j. privatizáciu aktív; | Splnené. Zákonom č. 3986/2011 bol zriadený Fond rozvoja majetku Helénskej republiky, ktorý už takmer dva mesiace vyvíja svoju činnosť. | m) predloží právne predpisy na zatvorenie neživotaschopných subjektov, ich fúziu a zníženie počtu ich zamestnancov; | Čiastočne splnené. Vláda prakticky prijala právne predpisy, ktoré umožnia uzavrieť tieto subjekty, zlúčiť ich alebo znížiť počet ich zamestnancov. Napriek tomu sú úspory, ktoré sa z tejto reformy očakávajú, nižšie ako v prognóze uvedenej v MTFS. | n) opatrenia na posilnenie kontroly výdavkov: rozhodnutie, ktorým sa stanovuje kvalifikácia a povinnosti účtovníkov, ktorí majú byť vymenovaní na všetkých príslušných ministerstvách a ktorí budú zodpovedať za zaistenie riadnych finančných kontrol; | Splnené. | o) nové kritériá a podmienky uzatvárania zmlúv fondmi sociálneho zabezpečenia so všetkými poskytovateľmi zdravotnej starostlivosti v záujme dosiahnutia cieleného zníženia výdavkov; iniciovanie spoločného nákupu zdravotníckych služieb a tovaru s cieľom dosiahnuť značné zníženie výdavkov aspoň o 25 percent v porovnaní s rokom 2010 prostredníctvom dohôd, v ktorých cena závisí od kupovaného množstva; | Vykonávanie prebieha. | p) uverejnenie záväzných usmernení pre lekárov týkajúcich sa predpisovania na základe medzinárodných usmernení k predpisovaniu liekov s cieľom zabezpečiť ich nákladovo efektívne používanie; uverejnenie a nepretržité aktualizovanie pozitívneho zoznamu preplácaných liekov; | Prebieha s určitým oneskorením. Bol vypracovaný veľký počet usmernení týkajúcich sa predpisovania, ktoré čakajú na konečné schválenie Národnou radou zdravia. Neboli však uverejnené a nie sú záväzné. Mohlo by to ohroziť ich účinnosť. Po určitom meškaní a niekoľkých kolách konzultácií a zmien boli v septembri 2011 uverejnené kritériá pre pozitívny zoznam cien a systém referenčnej ceny v prípade vyplácania náhrad. V riadnom čase bude nasledovať implementácia systému referenčnej ceny a pozitívneho zoznamu. | q) vypracovanie plánu reorganizácie a reštrukturalizácie nemocníc v krátkodobom a dlhodobom horizonte s cieľom obmedziť existujúce nedostatky, využiť úspory z rozsahu a sortimentu a zlepšiť kvalitu starostlivosti o pacientov. V roku 2011 sa tak majú náklady nemocníc znížiť aspoň o 10 % a v roku 2012 ešte o ďalších 5 % v porovnaní s predchádzajúcim rokom. | Vykonávanie prebieha. Zaviedlo sa spoločné riadenie nemocníc, čím sa počet nemocničných rád znížil na 81. Spoločné riadenie je prvým krokom v rámci reštrukturalizácie a reorganizácie nemocníc. Je potrebné, aby sa príslušné orgány teraz sústredili a špecializovali na nemocnice a oddelenia národnej zdravotnej služby (NHS) vrátane oddelení pohotovosti, a aby preskúmali a zabezpečili mobilitu zamestnancov s cieľom dosiahnuť výraznejšie úspory. Realizácia týchto opatrení sa iba začala a musí sa v nasledujúcich rokoch dokončiť, pokiaľ možno na základe plánu, ktorý navrhla príslušná pracovná skupina. | Opatrenia (požadované podľa článku 2 ods. 6 rozhodnutia Rady) | Súčasný stav opatrenia | „Grécko prijme najneskôr do konca septembra 2011 tieto opatrenia: | a) rozpočet na rok 2012 v súlade s MTFS a cieľom dodržať stropy deficitu stanovené v článku 1 ods. 2; | Splnené [keďže bol predložený návrh rozpočtu] | b) zmiernenie daňových prekážok pri fúziách podnikov a akvizíciách; | Nesplnené. V memorande o porozumení z októbra 2011 táto požiadavka podlieha kvantifikácii jej fiškálnych dôsledkov. | c) zjednodušenie procesu preclievania pri vývoze a dovoze; | Prebieha. Vláda schválila ministerské rozhodnutie o zjednodušení vývozných postupov (národná zbierka právnych nariadení 1868/B/24-08-2011). Okrem toho od prvého októbrového týždňa 2011 čaká na uverejnenie ministerské rozhodnutie o podmienkach vykonávania zjednodušených dovozných postupov. | d) ďalší nárast miery využívania štrukturálnych fondov a kohézneho fondu; | Čiastočne splnené. Splnený bol polročný cieľ predložiť 5 žiadostí o väčšie projekty. Nepodarilo sa však splniť polročný cieľ týkajúci sa čerpania prostriedkov zo štrukturálnych fondov a z kohézneho fondu EÚ, a to o 478 mil. EUR. Napriek tomu sa očakáva, že ročný cieľ čerpania v objeme 3,35 mld. EUR by sa predsa len dal čiastočne dosiahnuť zvýšením miery spolufinancovania. Boli poskytnuté aj údaje o výdavkoch na necielené opatrenia štátnej pomoci de minimis. Žiadosti o platby predložené štrukturálnym fondom EÚ v prvej polovici roka 2011 boli v nižšom objeme ako stanovený cieľ. | e) plné vykonávanie programu lepšej právnej úpravy s cieľom znížiť administratívne zaťaženie o 20 % (v porovnaní s rokom 2008); | Splnené. V prvom októbrovom týždni roku 2011 bol do parlamentu predložený návrh príslušného zákona. Návrh zákona posúdený útvarmi Komisie neobsahuje prepracované znenie právneho predpisu ako nástroja lepšej právnej úpravy, ani nestanovuje uverejnenie výročnej správy o lepšej právnej úprave. Pokiaľ ide o posúdenie vplyvu, návrh zákona nestanovuje hodnotenie posúdenia vplyvu nezávislým orgánom. Z iného hľadiska tento návrh vo všeobecnosti spĺňa požiadavky uvedené v memorande o porozumení. | f) právne predpisy na zatvorenie neživotaschopných subjektov, ich fúziu a zníženie počtu ich zamestnancov; | Čiastočne splnené. Vláda prakticky prijala právne predpisy, ktoré umožnia uzavrieť subjekty, zlúčiť ich alebo znížiť počet ich zamestnancov. Úspory, ktoré sa z tejto reformy očakávajú, sú však nižšie ako prognóza uvedená v MTFS. | g) opatrenia na umožnenie zníženia nákladov v súvislosti s verejným obstarávaním a tretími stranami v štátnych podnikoch, aktualizáciu sadzieb, vytvorenie nových oblastí podnikania a zníženie nákladov na zamestnancov dokončením a vykonávaním plánu obmedzovania zamestnanosti. Otázka nadbytočných zamestnancov, ktorých nemožno prepustiť na základe pravidla prijatia 1 nového zamestnanca za 5 odchádzajúcich (1 za 10 v roku 2011), sa musí riešiť prostredníctvom nedobrovoľného prepúšťania a nútenej dovolenky (pracovná rezerva). Toto pravidlo sa musí uplatňovať bez výnimky na všetky sektory aj na zamestnancov presunutých z verejných podnikov do iných orgánov správy po tom, ako ASEP vykonala kontrolu odborných kvalifikácií podľa svojich bežných kritérií hodnotenia. Zamestnancom v pracovnej rezerve sa bude maximálne počas 12 mesiacov vyplácať 60 percent ich platu a potom budú prepustení; | Prebieha. Parlament prijal zákon, v ktorom sa stanovuje pracovná rezerva. Doteraz však žiadny verejnoprávny subjekt nezaradil zamestnancov do pracovnej rezervy. | h) právny rámec umožňujúci rýchle určenie spôsobu využívania pôdy a urýchľujúci zaevidovanie vlastníctva štátnych pozemkov; | Vykonávanie prebieha. | i) akt umožňujúci podporu investícií do odvetvia cestovného ruchu (strediská cestovného ruchu a sekundárne dovolenkové ubytovacie zaradenia), aby sa spolu so zákonom o využívaní pôdy umožnilo urýchlenie procesu privatizácie parciel spravovaných gréckou realitnou agentúrou v oblasti cestovného ruchu (ETA); | Splnené. Akt bol zahrnutý do druhého vykonávacieho zákona, ktorý bol prijatý v auguste 2011. | j) finalizáciu funkčného preskúmania existujúcich sociálnych programov; posúdenie výsledkov druhej a záverečnej fázy nezávislého funkčného prieskumu ústrednej správy vykonané vládou; právne predpisy a opatrenia na vykonávanie operačných odporúčaní prvej fázy funkčného prieskumu ústrednej verejnej správy a úplného prieskumu existujúcich sociálnych programov; | Oneskorené. Správa, ktorú pripravila OECD, je k dispozícii. Prebieha posúdenie výsledkov prostredníctvom prípravy akčného plánu. | k) hĺbkovú revíziu fungovania sekundárnych/doplnkových dôchodkových systémov vrátane fondov sociálnej starostlivosti a pomoci a režimov jednorazových platieb. Cieľom revízie je stabilizovať výdavky na dôchodky, zaručiť rozpočtovú neutralitu týchto režimov a zaistiť strednodobú a dlhodobú udržateľnosť systému. Revíziou sa musí dosiahnuť: ďalšie zníženie počtu existujúcich fondov; odstránenie nerovnováh v tých fondoch, ktoré vykazujú deficit; stabilizácia súčasných výdavkov na udržateľnej úrovni prostredníctvom vhodných úprav, ktoré sa majú uskutočňovať od 1. januára 2012; dlhodobá udržateľnosť sekundárnych systémov prostredníctvom prísnej väzby medzi príspevkami a dávkami; | Vykonávanie prebieha s určitým oneskorením. Vláda čaká na dokončenie poistno-matematickcýh štúdií v prípade doplnkových dôchodkových fondov, aby mohla otvoriť legislatívny postup zameraný na reformu doplnkových dôchodkov podľa memoranda o porozumení. Legislatívny postup bude ukončený do konca tohto roka a nové predpisy by mali byť k dispozícii od 1. januára 2012. Vláda medzitým zavádza škrty v hlavných, podporných a jednorazových dôchodkoch. | l) určenie režimov, v prípade ktorých jednorazové sumy vyplatené pri odchode do dôchodku nezodpovedajú zaplateným príspevkom, s cieľom upraviť platby do konca decembra 2011; | m) ďalšie opatrenia na nákladovo efektívne rozšírenie elektronického predpisovania liekov, elektronickej diagnostiky a elektronického systému poukazov na vyšetrenie pacientov medzi lekármi na všetky fondy sociálneho zabezpečenia, zdravotnícke strediská a nemocnice. Vláda v súlade s pravidlami EÚ v oblasti obstarávania musí vykonať potrebné postupy obstarávania s cieľom vybudovať komplexný a jednotný informačný systém o zdravotnej starostlivosti (systém elektronického zdravotníctva); | Vykonávanie prebieha. Boli schválené niektoré projekty elektronického zdravotníctva v rámci programu digitálnej konvergencie, s realizáciou ktorých sa má začať v najbližších mesiacoch. Ďalšia kontrola overí, či sa začali realizovať. | n) ďalšie opatrenia s cieľom zabezpečiť, že aspoň 30 percent objemu liekov používaných v štátnych nemocniciach tvoria lieky, ktoré sú lacnejšie ako podobné patentované a nepatentované lieky, a to tak, že všetky štátne nemocnice budú povinne obstarávať farmaceutické výrobky podľa účinnej látky; | Vykonávanie prebieha. Používanie generických liekov v nemocniciach sa zvyšuje a predstavuje 17 % z celkových výdavkov na lieky v nemocniciach. Medzi jednotlivými nemocnicami však v tejto oblasti existujú veľmi veľké rozdiely (od menej ako 10 % až po viac ako 60 %). Vláda začala prvé elektronické obstarávanie liekov podľa aktívnej látky, ktorým možno dosiahnuť potenciálne veľké úspory a zvýšiť používanie generických liekov v nemocniciach. | o) rozhodnutia s cieľom zabezpečiť zavedenie a zriadenie pracovných pozícií pre zamestnancov SPPA (jednotný úrad pre verejné obstarávanie), ako aj pre organizáciu ľudských zdrojov a služieb tohto úradu v súlade s ustanoveniami zákona o SPPA; vymenovať členov SPPA; | Vykonávanie prebieha. Grécka vláda oznámila, že návrhy týchto ministerských rozhodnutí by mali byť hotové do konca októbra 2011. | p) uverejňovanie mesačných údajov o pohybe zamestnancov (prijatí, odchádzajúci, transferujúci medzi subjektmi) v rámci viacerých rezortov štátnej správy. | Čiastočne splnené. Štvrťročné údaje o pohybe zamestnancov sú k dispozícii. | [1] KOM(2011) 422 v konečnom znení. [2] „The Economic Adjustment Programme for Greece – Fifth Review“ (Program úpravy hospodárstva Grécka – piate preskúmanie), in: European Economy – Occasional Paper . Pre podrobnejšie posúdenie vývoja v oblasti makroekonomickej, finančnej, daňovej a štrukturálnej reformy sa čitateľovi odporúča tento dokument. [3] Memorandum o hospodárskej a finančnej politike a memorandum o porozumení ustanovujúce osobitné podmienky hospodárskej politiky z 3. mája, aktualizované 2. júla 2011. [4] Zatiaľ neuverejnené v Úradnom vestníku EÚ . [5] Pomery k HDP sú indikatívne. V rozhodnutí Rady sa pomery k HDP vzťahujú na hodnoty nominálneho HDP dostupné v júli 2011: 7,6 % HDP v roku 2011, 6,5 % HDP v roku 2012; 4,8 % HDP v roku 2013 a 2,6 % HDP v roku 2014. [6] V rozhodnutí sa takisto požaduje, aby ročný rast celkového konsolidovaného hrubého verejného dlhu nepresiahol 17 365 mil. EUR v roku 2011, 15 016 mil. EUR v roku 2012, 11 599 mil. EUR v roku 2013 a 7 885 mil. EUR v roku 2014. [7] Výkonnostné kritériá sa uplatňujú aj v prípade príjmov z privatizácie, záruk poskytovaných vládou, verejného dlhu a nedoplatkov vonkajšieho dlhu. Toto oznámenie sa nimi nezaoberá. Pozri uvedenú správu o plnení.